SRIJEDA - 13. 5. 2020. – 3.r OŠDTHK

MAT - DIJELJENJE DVOZNAMENKASTOGA BROJA JEDNOZNAMENKASTIM BROJEM SA OSTATKOM

\*Uzmi iz pernice 7 bojica. Pokušaj ih podijeliti sebi i nekome od ukućana tako da svatko dobije jednako.

\*Što se dogodilo?

\*Dijelio/la si 7 : 2

Svatko je dobio po 3 bojice.

1 bojica je ostala (ako ju uzmeš sebi ti ćeš imati više, ako ju daš ti ćeš imati manje). Ta 1 bojica je ostala - ona je OSTATAK.

\*Pišemo: 7 : 2 = 3 i ostatak 1

\*Provjeravamo jesmo li točno računali: 3 · 2 = 6 i dodamo ostatak 1 , to je 7.

\*Da bi znali dijeliti s ostatkom trebamo dobro znati višekratnike broja kojim dijelimo.

\*Ako dijelimo npr. brojem 2 znamo da su višekratnici broja 2:

2, 4, 6, 8, 10, 12, 14, 16, 18, 20.

\*Želimo li podijeliti npr.

3 : 2 = 1 i ostatak 1 jer je 1 · 2 = 2 i dodamo ostatak 1 pa je to ukupno 3

5 : 2 = 2 i ostatak 1 jer je 2 · 2 = 4 i dodamo ostatak 1 pa je to ukupno 5

\*Ostatak je ono što ne možemo podijeliti zadanim brojem.

\*Ostatak je uvijek manji od djelitelja.

\*ZAPIŠI U BILJEŽNICU:

Kada broj nije djeljiv nekim brojem, pronađemo prvi manji broj djeljiv tim brojem (npr. 17 : 3, prvi manji broj djeljiv sa 3 je 15. Od 15 do 17 je 2, to je ostatak koji ne možemo podijeliti s 3. 15 : 3 =5, to znači da je 17 : 3 = 5 i ostatak 2). Ostatak dijeljenja mora biti manji od djelitelja.

\*Pogledaj prezentaciju na poveznici - dio e-UČIONICA (plan ploče ne trebaš prepisivati).

U e-UČIONICI riješi ZADATAK te POKUŠAJ I OVO (usmjeri zrakoplov - broj je djeljiv ako ga možemo podijeliti bez ostatka).

\*Na istoj poveznici riješi dio PRIMIJENI ZNANJE i ako želiš ZABAVNI KUTAK.

<https://www.e-sfera.hr/dodatni-digitalni-sadrzaji/e314b6d0-9af2-46b5-8040-15c8121b4da1/>

\*Riješi 1. i 2. zadatak u udžbeniku na 97. str. i pošalji u zadaći.